<b>ומצאוהו רעות רבות וצרות.</b> במס' חגיגה <small>(ה)</small> ר' יוחנן כי מטי להאי קרא <small>(לא כא)</small> והיה כי תמצאן אותו רעות רבות וצרות בכי, אמר עבד שרבו ממציא לו רעות רבות תקנה יש לו. מאי וצרות אמר רב שנעשו צרות זו לזו כגון זיבורא ועקרבא ושמואל אמר זה הממציא לעני מעות בשעת דחקו, רצה לומר לא קודם, אמר רבא היינו דאמרי אינשי זוזי לעללא לא שכיחי לתליתא שכיחא. רש"י פירש ששמואל קאי על הפסוק שדרש למעלה אם טוב ואם רע <small>(קהלת יב יד)</small>, ור"ת הקשה על דבריו למה הפסיק בדברי רבי יוחנן אלא ודאי ששמואל קאי על דברי רבי יוחנן וכן משמע גם בילקוט <small>(לא תתקמא)</small> שמביא דברי שמואל על פסוק והיה כי תמצאן אותו.

